དྲོ་སྐྱིད་འདུ་འགོད་རྒྱལ་ཁབ་སྤྱི་སྤྱོད་སྐད་ཡིག་གི་གསོ་སྦྱོང་རྣམ་གྲངས་ནི་ཀྲུང་ཧྭ་ལས་རིགས་སློབ་གསོ་ཁང་དང་ཀྲུང་ཧྭ་སེམས་མཐུན་དྲོ་སྐྱིད་ལས་གྲྭའི་ཐེབས་རྩ་ལྷན་ཚོགས་ཀྱིས་མཉམ་དུ་ལག་ལེན་བསྟར་བ་ཞིག་ཡིན་པ་དང་།དེའི་དམིགས་ཡུལ་ནི་རྒྱལ་ཁབ་ཀྱི་སྤྱི་སྤྱོད་སྐད་ཡིག་གསོ་སྦྱོང་འཇུག་གཞིར་བྱས་ཏེ་ལས་རིགས་རྩལ་ནུས་གསོ་སྦྱོང་དང་ཟུང་འབྲེལ་དམ་ཟབ་ཀྱིས་གྲངས་ཉུང་མི་རིགས་ཀྱི་ངལ་རྩོལ་པས་རྒྱལ་ཁབ་ཀྱི་སྤྱི་སྤྱོད་སྐད་ཡིག་ཤེས་པར་བྱེད་པ་དང་ལས་ཞུགས་རྩལ་ནུས་ཆེ་རུ་གཏོང་བར་རོགས་རམ་བྱས་ཏེ་དབུལ་སྒྲོལ་ཕྱུག་འགྱུར་ཡོང་བ་བྱ་རྒྱུ་དེ་རེད།བརྟག་ཞིབ་གནང་རིང་།མཱ་ཕེ་ཧྭ་ཡིས་རང་ལྗོངས་ཀྱི་གཞི་རིམ་ཐག་རིང་ས་ཁུལ་ནས་ཡོང་བའི་ཞིང་འབྲོག་པའི་སློབ་མ་དང་སྤེལ་རེས་གཏིང་ཟབ་གནང་སྟེ་ཁོང་ཚོའི་སློབ་སྦྱོང་དང་།ལས་ཀའཚོ་བ་བཅས་ཀྱི་གནས་ཚུལ་བཀའ་འདྲི་ཡང་ཡང་གནང་བ་རེད།